

***Antuna Kanižlića 2, 34000 Požega***

**TEL: 034/312 030; FAX: 034/273 681**

*E-mail: akanizlica@os-akanizlica-pozega.skole.hr*

***KLASA: 003-06/17-01/02***

***URBROJ: 2177-22-01-17-19***

***Požega, 26. ožujka 2018.***

Zapisnik

s 19. sjednice Školskog odbora

održane elektronskim putem dana 26. 3. 2018. godine s početkom u 9:00 sati i završetkom u

22:00 sata

Sjednici Školskog odbora odazvali su se članovi Školskog odbora: Igor Bajt, Tomislav Hajpek, Igor Soldić, Vladimir Kamenčak, Klaudija Gašpar.

Sjednici se nije odazvao član Školskog odbora Tomislav Didović, a član Školskog odbora Slaven Paponja poslao je odgovor nakon zaključenja sjednice.

Za zapisničara je određena Sanja Krpan, tajnica

Predsjednica Školskog odbora Klaudija Gašpar sazvala je elektronsku sjednicu Školskog odbora temeljem članka 48. Statuta OŠ Antuna Kanižlića dana 26.ožujka 2018. godine s ovim dnevnim redom:

1. Usvajanje Zapisnika s prethodne sjednice Školskog odbora
2. Davanje prethodne suglasnosti za besplatno korištenje usluga produženog boravka za jednog učenika Škole

Sjednica Školskog odbora otvorena je 26. 3. 2018 s početkom u 9:00 sati i završetkom u 22:00 sata na kojoj predsjednica Školskog odbora Klaudija Gašpar traži članove Školskog odbora očitovanje elektronskim putem po točkama dnevnog reda.

Ad.1) Odazvani članovi Školskog odbora očitovali su se za usvajanje Zapisnika s prethodne sjednice Školskog odbora od 19. ožujka 2018. godine poslanom u privitku.

Ad.2) Na prethodnoj sjednici Školskog odbora Ravnateljica je molila članove Školskog odbora za odobrenje besplatnog pohađanja produženog boravka za jednog učenika 3.a razreda do kraja 2017./2018. nastavne godine. Obrazložila je kako učenik unatoč trudu učiteljice, roditelja i stručne službe ima poteškoća u svladavanju nastavnog gradiva te bi mu pomoć učiteljice u produženom boravku bila od velike koristi. Upoznala je kako su roditelji slabijeg materijalnog stanja te nisu u mogućnosti platiti cijenu produženog boravka. Nakon kraće rasprave dogovoreno je da će se zatražiti mišljenje Osnivača, a nakon toga provesti elektronska sjednica Školskog odbora na kojoj će se donijeti odgovor na zamolbu Ravnateljice. Ravnateljica je dobila odgovor Osnivača, gradonačelnika grada Požege gosp. Darka Puljašić o njegovoj suglasnosti za besplatno korištenje produženog boravka za jednog učenika Škole. Traži se očitovanje članova Školskog odbora jesu li *za*, *protiv* ili su *suzdržani* za besplatno korištenje usluga produženog boravka za jednog učenika 3.a razreda do kraja 2017./2018. nastavne godine. Članovi Školskog odbora: Klaudija Gašpar, Igor Soldić, Vladimir Kamenčak i Tomislav Hajpek očitovali su se *za,* dok je član Školskog odbora Igor Bajt bio suzdržan. *Za* je bio član Školskog odbora Slaven Paponja, no kako je njegova privola stigla po zaključenju sjednice nije se uvažila. Većinom glasova *za* donosi se odluka o besplatnom korištenju usluga produženog boravka za jednog učenika 3. a razrednog odjeljenja Škole.

Elektronska sjednica Školskog odbora zaključuna je 26. ožujka 2018. godine u 22:00 sata.

Zapisničar Predsjednica Školskog odbora

Sanja Krpan Klaudija Gašpar